Interakcia medzi Trombexom a Brufenom: Účinky a Bezpečnost pri Menštruácii
Po koľkých dňoch od užívania trombexu môžem vziať brufen od bolesti, poprípade aké lieky užiť pri menštruácii,ak budem znovu užívať trombex
Dobrý deň.
Ďakujeme za Vašu otázku.
Pri súčasnom užívaní liekov Trombex a Brufen hrozí riziko zvýšeného výskytu krvácania. Vzhľadom na dlhší eliminačný polčas liečiva klopidogrel (Trombex), je možné podať liečivo ibuprofen približšne päť dní po poslednej dávke lieku Trombex. Keďže výdaj lieku Trombex je viazaný na lekársky predpis, a samovoľné prerušovanie liečby nie je vhodné ani bezpečné, na zmiernenie menštruačných bolestí odporúčam zvoliť bezpečnejší liek. Vhodnou voľbou môže byť napríklad
Panadol Femina
. Liek obsahuje dve liečivá, paracetamol – analgetikum (liek proti bolesti) a butylskopolamíniumbromid – spazmolytikum (liek proti kŕčom).
Prajem pekný zvyšok dňa.
S pozdravom
Mgr. Barbora Bičanovská